Folketing
2000-04-11

Jeg bliver altså nødt til at konfrontere skatteministeren med den kendsgerning, at vi i 1982 overtog et fallitbo fra en socialdemokratisk ledet regering. Der skulle rettes op på økonomien, og der skulle spares, og der skulle også spares i uddannelsessystemet, og der skulle også spares i sundhedssystemet. Og rettet op på det, det fik den borgerlige regering. Og så vil jeg gerne spørge skatteministeren, om det ikke var rigtigt, at skiftende borgerlige regeringer var mindretalsregeringer. Hvis Socialdemokratiet dengang mente, at den uddannelsespolitik, der blev ført, at den sundhedspolitik, der blev ført, var så problematisk, som vi skal høre på i dag, hvorfor var det så ikke muligt at samle et flertal uden om regeringen? Eller at presse regeringen, som man udmærket var i stand til på det udenrigspolitiske område, hvor man med sin fodnotepolitik fik presset regeringen? Men man mente det åbenbart ikke så alvorligt. Næh nej, men så kan man bruge argumentationen nu. Men der er noget at tænke over.